Video Accident grav în Capitală. O femeie de 43 de ani, spulberată de o maşină în staţia de tramvai. Impact dezastruos între 3 autoturisme
Pieton rănit într-un accident produs între trei maşini, pe şoseaua Ştefan cel Mare din Capitală. Victima, o femeie de 43 de ani, care se afla în staţia de tramvai din faţa sediului Poliţiei Române, a fost lovită violent de unul dintre autoturismele implicate în impact.
Şoferul acestuia a pierdut controlul volanului şi s-a urcat pe gardul de delimitare a mijlocului de transport. La faţa locului, au intervenit echipajele de salvare, care au transportat victima la Spitalul Floreasca. Şoferii au fost testaţi cu aparatul alcooltest, rezultatele fiind negative.